cyanic-selkie/wikianc huggingface dataset:
Gromper
Wirtschaftlech Aspekter
Zu Lëtzebuerg goufen 2010 eng 19.500 Tonne Grompere produzéiert, ronn 80.000 Tonne manner wéi nach 1960 :
D'Éislek gëllt als Gesondlag fir d'Produktioun vu Setzgromperen. Dës Produktioun ass zanter 1945 am Kader vun der Éisleker Setzgromperegenossenschaft (Synplants) organiséiert, déi iwwer 90 % vun de Setzgromperen exportéiert, virun allem an Nordafrika.
Dampdëppen
En Dampdëppen oder Cuit vapeur ass en Dëppen an deem Liewensmëttel mat Damp erhëtzt ginn. Grondsätzlech gëtt et zwou Zorte vun Dampdëppen: Dampdëppen ouni Drock a mat Drock.
Dampdëppen ouni Drock
An engem Dampdëppen ouni Drock ginn d'Iesswueren am Waasserdamp oder Donst erhëtzt. An der asiatescher a besonnesch der chineesescher Kichen huet dës Manéier eng laang Traditioun. D'Iesswuere leien net am Waasser, mä ginn duerch den Damp, dee s'ëmgëtt, op eng natierlech a schounend Aart a Weis an ouni Fett preparéiert. Déi natierlech Aromen a Vitaminne bleiwen erhalen an d'Faarwe ginn dacks nach verstäerkt. 1967 gouf de Römertopf fir d'éischt op der Foire zu Hannover firgestallt an huet besonnesch déi däitsch Kichen an de 70er an 80er Jore markéiert. De Römertopf ass e stengen Dëppen mat engem Deckel, dat an de Bakuewe gestallt gëtt.
Le Châtelet-sur-Meuse
Um Territoire vun der Gemeng, ass nieft der klenger Uertschaft Pouilly-en-Bassigny d'Quell vun der Meuse.
Felicitas Mayall
Vun 1995 u war si mam australesche Fotograf Paul Mayall bestuet.
Angel at My Table
Geschicht
Am Oktober 2013 hu si zu Baltimore am Maryland hiren Debut Album Light mam Paul Leavitt (All Time Low, Dangerous Summer, VersaEmerge, Circa Survive) opgeholl.
Den 21. Februar 2015 huet d'Grupp iwwer hir Facebook-Säit d'Opléisung vun der Band bekannt ginn. De leschte Concert gouf den 9. Mee 2015 am Café De Gudde Wëllen an der Stad gespillt.
Phobos (Mound)
De Phobos gouf am Joer 1877 zesumme mam Deimos vum US-amerikaneschen Astronom Asaph Hall um US Naval Observatory zu Washington D.C. entdeckt.
Place François-Joseph Dargent
Geschicht
Tëscht dem 26. Dezember 1913 an dem 5. September 1964 ass d'Linn 10 vum Stater Tram driwwer gefuer. Och de Chareli ass do laanscht gefuer.
Phobos (Mound)
Uewerfläch
Weider, no bekannten Astronome genannt Krater op Phobos sinn:
De Phobos huet och ee Biergréck (Dorsum), deen nom Johannes Kepler (1571–1630) genannt gouf.
Geoffrey Chaucer
Säi Wierk
Säi Wierk ass staark vun anticken, franséischen an italieenesche Virbiller markéiert, mä et fënnt een och metresch, stilistesch an inhaltlech Neierungen, déi d'Eegestännegkeet vun der fréier englescher Literatur grënnen. Säi Wierk gëtt meeschtens an dräi Phasen agedeelt, déi seng literaresch Aflëss a seng Emanzipatioun vu senge Virbiller erëmspigelen. Dem Chaucer säi fréit Wierk gëllt als seng "franséisch", seng Wierker vun 1370 un, als "italieenesch" Phas. D'Canterbury Tales sinn zum gréissten Deel no 1390 a senger "englescher Phas" entstanen.
D'Canterbury Tales
D'Villfalt vun de Canterbury Tales mécht hire Reiz aus. Den Chaucer huet jiddwerengem vu senge Pilger eng charakteristesch Sprooch an eng passend Geschicht ginn, soudatt eng Villzuel vu Genren nieftenee bestinn, awer duerch d'Rummhandlung eng Eenheet duerstellen. Sou verknëppt den Chaucer fromm Hellegelegenden, Dichtung vum Haff an och méi derb Geschichten elegant an ouni Widdersproch. A jénkster Zäit koum et virun allem zu Interpretatiounen, déi d'Canterbury Tales als Stännersatir deiten.
Iwwerliwwerung a Wierkungsgeschicht
D'Begeeschterung fir den Chaucer huet am ganze 15. Joerhonnert ugehalen, an d'Canterbury Tales war eent vun den éischte Bicher, dat an England gedréckt gouf. Déi éischt Drockausgab vum William Caxton ass am Joer 1478 erauskomm. Zwéin Drame vum Shakespeare ginn indirekt op den Chaucer zeréck: Two Noble Kinsmen, dat sech bei The Knight's Tale (aus de Canterbury Tales) inspiréiert, an Troilus und Cressida.
Déi fréi kanonesch Plaz vum Chaucer huet och d'Standardiséierung vun der englescher Sprooch op der Grondlag vun der Londoner Kanzleisprooch beaflosst. Den Oxford English Dictionary schreift déi éischt schrëftlech Ernimmung vu villen englesche Wierder dem Chaucer sengem Wierk zou, dorënner beim Buschtaf A eleng d'Wierder acceptable, alkali, altercation, amble, angrily, annex, annoyance, approaching, arbitration, armless, army, arrogant, arsenic, arc, artillery an aspect.
Tour du Haut-Var 2014
Déi '''46. Editioun vum Tour du Haut-Var''' gouf den 22. an 23. Februar 2014 gefuer a stoung um Kalenner vum UCI Europe Tour 2014 an der Kategorie 2.1.
Joseph Wolter
Hie gouf den 30. Mee 1961 als Member vum Staatsrot nominéiert an ass dat bis zu senger Demissioun de 17. Januar 1968 bliwwen.
Uranus (Planéit)
Dat traditionellt Zeeche fir de Planéit gläicht deem vum Mars. Als Ënnerscheed huet et am Krees en Zentralpunkt, an de Feil um Krees steet vertikal.
Geschicht vun der Entdeckung
De Ranksystem vum Uranus gouf den 10. Mäerz 1977 vum James L. Elliot a senger Ekipp mat dem Kuiper Airborne Observatoire entdeckt.
Thermosphär a Korona
Déi baussenzeg Schicht vun der Uranusatmosphär ass d'Thermosphär an d'Korona. Si weist eng eenheetlech Temperatur vun 800 bis 850 K op. Déi ass vill méi héich wéi déi 420 K an der Thermosphär vum Saturn. D'Hëtztquellen heifir sinn net bekannt. Weeder solaart ultraviolett Liicht nach Polarliichtaktivitéite kënne genuch Energie zur Dispositioun stellen. Wann Hëtztofstralung wéinst dem Feele vu Kuelewaasserstoff an der ieweschter Stratosphär feelt da kéint dat zu der Oprechterhalung vun der héijer Temperatur bäidroen. Zousätzlech zu molekularem Waasserstoff enthalen d'Thermosphär an d'Korona vill fräi Waasserstoffatomen. Där hir niddreg molekular Mass kéint zesumme mat den héijen Temperaturen erklären, firwat sech d'Korona sou wäit (50.000 km oder zwéin Uranusradien) vum Planéit ewech ausdeent. Dës erweidert Korona ass en eenzegaarteg beim Uranus. D'Korona bremst déi kleng Partikelen of, déi den Uranus ëmkreesen. Als Folleg dovun si d'Réng vum Uranus zimmlech stëbsaarm.
Bannenzegen Opbau
Dësen Opbau ass mam Neptun vergläichbar, ënnerscheet sech awer däitlech vum Riseplanéit Jupiter a Saturn. Déi hunn undeeleg méi Waasserstoff a manner Helium (änlech wéi d'Sonn), an hir Mäntel bestinn gréisstendeels aus metalleschem Waasserstoff. D'Käre vun Uranus an Neptun ähnelen deene vu Jupiter a Saturn, awer et feelt déi staark kompriméiert Hüll aus Waasserstoff. Am Zentrum vum Uranus dierft en Drock vu ronn aacht Millioune bar bei enger Temperatur vun zirka 5000 °C sinn.
Wieder
2014 konnte Stierm, déi staark opfälleg waren, souguer vun Amateuren mam Teleskop observéiert ginn.
Ranksystem
Déi bannenzeg Kant vun dësem Rank läit 86.000 km vum Planéitenzentrum ewech, an der Ëmlafbunn vum Mound Puck. Besonnesch beim Rank ass e blot Liichten, dat bis do nëmme vum E-Rank beim Saturn bekannt war. Dëse Saturnrank besteet warscheinlech aus ganz rengen Äiskristallen, déi d'Sonneliicht reflektéieren an déi hir Quell a Geysiren um Saturnmound Enceladus hunn. Dat stëtzt d'Meenung, datt déi manner wéi 0,0001 Millimeter grouss Äispartikelen vum Uranusrank, déi kleng genuch sinn, fir blot Liicht ze streeën, vum vill äishaltegen Uranusmound Mab staamen an duerch Meteorittenaschléi an de Weltraum katapultéiert goufen.
Charles Leroux
De Charles Leroux, gebuer als Joseph Johnson den 31. Oktober 1856 zu Waterbury an den USA a gestuerwen de 24. September 1889 zu Reval deemools a Russland, war en amerikanesche Ballonspilot a Fallschiermsprénger.
Hien ass bei sengem 239. Fallschiermsprong gestuerwen, wéi hie bei schlechtem Wieder iwwer der Tallin-Bucht mat sengem Fallschierm op d'Mier ofgedriwwe gouf an am Waasser gelant ass. Hien ass dobäi erdronk a seng Läich gouf réischt zwéin Deeg méi spéit erëmfonnt. Op der Strooss laanscht d'Küst bei Maarjamäe krut hien e Monument opgeriicht.
Verhofstadt
Verhofstadt ass de Familljennumm vun ë. a. follgende Persounen:
Les Medley
Am spéidere Liewen huet hie mat senger Famill a Kanada gewunnt.
Canton du Teil
Mam Dekret vum 13. Februar 2014 am Kader vum Gesetz vum 17. Mee 2013, iwwer d'Reorganisatioun vun de Kantonen, gouf de Kanton gegrënnt.
La grande frousse
Soss
• La grande frousse war den Titel vum gekierzte Film wéi hien an d'Kinoe koum. Am Joer 1972 huet de Jean-Pierre Mocky de Film erëm a senger ganzer Längt an och mam original geplangten Titel La cité de l'indicible peur nei erausbruecht.
Shergotty (Meteorit)
Geschicht
Haut läit d'Haaptstéck vum Meteorit (≈3,6 kg) am Geological Survey of India zu Kalkutta. Et ass net bekannt wat mat dem zweete vun de béiden urspréngleche Brochstécker passéiert ass.
Zweesprénger-Verdeedegung
D'Zweesprénger-Verdeedegung fänkt mat de follgenden Zich un:
Geschicht
Déi eelst Analys vun dëser Erëffnung staamt vum italieenesche Meeschter Giulio Cesare Polerio aus dem Joer 1560.
Parabolspigel
Brennpunkteegeschaft vu parabolesche Flächen
"Eng Parabel ass d'geometresch Plaz vun alle Punkte P, deenen hiren Ofstand d'selwecht zu engem spezielle feste Punkt – dem Brennpunkt F – wéi deen zu enger spezieller riichter Linn – der Leetlinn l – ass." (kuckt d'Graphik)
Liicht
An de Schäinwerfer ginn déi radial Liichtstrale vun enger punktfërmeger Liichtquell mat Parabolspigele sou reflektéiert, datt e Groussdeel vun de Strale bal parallel austrëtt.
Schall
E Mikrophon am Brennpunkt vun engem Parabolspigel empfänkt de Schall aus Richtung vun der Spigelachs. Stéiertéin, déi aus anere Richtunge komme ginn nëmme schwaach empfaangen. Déi Konstruktioun eegent sech z. B. als Richtmikrophon.
Paris-Roubaix 1908
De Lëtzebuerger François Faber hat déi drëtt Podiumsplaz erwëscht.
Route de France féminine 2014
D'Route de France féminine 2014 ass déi aacht Editioun vun der Route de France féminine, der gréisster Etappecourse fir Dammen a Frankräich. Den Organisateur vun der Course ass de Veräin Organisation Routes et Cycles (ORC).
Messier 14
De Messier 14 (och NGC 6402 genannt) ass e +8,32 mag helle Kugelstärekoup mat enger Flächenausdehnung vun 11,0' am Stärebild Ophiuchus.
Masashi Kishimoto
De Masashi Kishimoto (jap.: 岸本 斉史 - Kishimoto Masashi), gebuer den 8. November 1974 zu Nagi, an der Prefektur Okayama, a Japan, ass e japanesche Mangaauteur an -zeechner, deen ë. a. de Manga Naruto kreéiert huet.
Enfonvelle
Enfonvelle ass eng franséisch Gemeng am Departement Haute-Marne an der Regioun Grand Est.
Jules Steichen
Hien huet Lëtzebuerg op den Olympesche Summerspiller 1924 zu Paräis vertrueden.
Rue Samuel-Beckett
Den Numm erënnert un den iresche Schrëftsteller Samuel Beckett.
São Vicente (Cap Vert)
São Vicente (Ilha de São Vicente - "Insel vum Hellege Vinzenz") ass eng 227 km² grouss Insel am Atlanteschen Ozean, déi zu der nërdlecher Inselgrupp Ilhas de Barlavento ("Inselen iwwer dem Wand") vum Cap Vert gehéiert. Si läit tëscht den Insele Santo Antão a Santa Luzia, ronn 640 Kilometer westlech vun der Côte vun Afrika. D'Hafestad Mindelo dominiéert d'Insel, soss gëtt et just nach zwou kleng Uertschaften an e puer Week-end-Haisercher.
Jean-Baptiste Kremer
Besonnesch markant waren dem J.B. Kremer seng Aarbechten um Gebitt vun der Radiostechnik: hien huet op der Marquette University e Radiossender an d'Liewe geruff.
Modern Verdeedegung
D'Modern Verdeedegung ass eng Erëffnung vum Schachspill. Se zielt zu den Hallefoppene Spiller an ass an den ECO-Coden ënner dem Schlëssel B06 klassifizéiert.
Membre-sur-Semois
Membre oder och Membre-sur-Semois ass eng belsch Uertschaft an der Gemeng Vresse-sur-Semois an der Provënz Namouer. Se läit am Dall vun der Semois, do wou d'Membrette draleeft.
Arcas (Rakéit)
D'Arcas Ofkierzung fir All-Purpose Rocket for Collecting Atmospheric Soundings war eng US-amerikanesch Héichtefuerschungsrakéit, déi vun der Atlantic Research Corporation for the Office of Naval Research entwéckelt gi war.
Adams (Moundkrater)
Den Adams ass en Aschlagkrater am Oste vun der viischter Moundsäit, südëstlech vum Mare Fecunditatis, südëstlech vum Krater Petavius a südlech vum Krater Legendre.
Welteethos
Welteethos ass d'Formulatioun vun engem Grondkonsens vun eetheschen Normen a Wäerter, déi sech vu reliéisen, kulturellen a philosopheschen Traditiounen ofleeden. Et ass eng Aart a Weis, fir interkulturell Verbindungen ze fuerderen a baséiert op de Grondiddie vun alle Reliounen an alle philosophesch-humanisteschen Usätz. De Projet Welteethos gouf de 4. September 1993 vum Schwäizer Theolog Hans Küng mat senger Erklärung zum Welteethos am Parlament vun de Weltreliounen an d'Welt gesat.
Pioneer 6
Missioun
Nom Start gouf d'Pioneer 6 an eng heliozentresch Ëmlafbunn tëscht der Äerd an der Venus bruecht. Eng Rotatioun vu 60 Ëmdréiunge pro Minutt ëm d'Längsachs vun der Sond huet fir d'Spinstabiliséierung gesuergt. D'Miessresultater goufen op engem Bandlafwierk tëschegespäichert an dann op d'Buedemstatioun iwwerdroen. Obscho se nëmmen op eng Missiounsdauer vu 6 Méint ausgeluecht war, goufen nach den 29. Juli an de 15. Dezember 1995 Donnéeën ofgeruff. Och de 6. Oktober 1997 goufen Donnéeën empfaangen. Den 8. Dezember 2000, um 35. Joresdag vun der Missioun, konnt nach eng Kéier fir ronn 2 Stonnen e Kontakt mat der Sond hiergestallt ginn. Well d'Leeschtung vun de Solarzellen ëmmer méi ofhëlt, gëtt net domat gerechent, mat der Sond nees a Kontakt ze trieden.
Schëld A, 14
Bemierkungen
D'Symbol um Schëld ka spigelverkéiert sinn, absënns wann d'Gefor op der anerer Stroossesäit besteet oder wann d'Schëld op der lénkser Stroossesäit widderholl gëtt.
Murder, She Said
Murder, She Said ass e brittesche Kriminalfilm vum George Pollock aus dem Joer 1961 nom Roman 4·50 From Paddington vun der Agatha Christie.
Vereenegt Kinnekräich vun den Nidderlanden
D'Vereenegt Kinnekräich vun den Nidderlanden (nl.: Koningrijk der Nederlanden, fr: Royaume des Belgiques bestoung vun 1815 bis 1830 (1839). Den Zousaz verenigd koum am Laf vun der Zäit derbäi, fir et vum haitege Koninkrijk der Nederlanden z'ënnerscheeden.
Lëtzebuerg huet net zum Vereenegte Kinnekräich gehéiert, et war als Groussherzogtum e Member vum Däitsche Bond. Den hollännesche Kinnek war allerdéngs a Personalunioun och Groussherzog vu Lëtzebuerg, an huet Lëtzebuerg de facto wéi eng hollännesch Provënz behandelt.
Druid
En Druid war e Member vun der kultescher a geeschteger Elit vun der keltescher Gesellschaft.
Originnen
Vun hirem Aufgabebräich hier kéint een d'Druide mat deene fréie kaukasesche Schamanen vergläichen. Et gëtt mythologesch, archeologesch an historesch Indicen, datt den Druidentum duerch Wanderungen an Assimiléirung vun de Skythen hirem Glawen an deenen hire Schamane staark beaflosst gouf.
Nei Druidenuerden
Den däitschen Druidenuerden (Deutscher Druiden Orden - DDO) berifft sech op en anere Stammuerden, deen och zu London, an zwar den 29. Oktober 1781 am Café "Kings Arms" an der Poland street deklaréiert gouf. De Grënner war den Henry Hurle, iwwer deen awer kaum Informatiounen ze fanne sinn. Hien huet säin Uerden "Ancient Order of Druids" gedeeft.
Deen Uerde war ganz staark fräimauresch ausgeriicht an hat a senge Statuten och mutuell Hëllef an eng Aart vu Sozialvirsuerg fir seng Memberen ageschriwwen. An dësem an och am "Druid Order" war den engleschen Dichter William Blake als Member ageschriwwen.
Et war och aussergewéinlech, datt an der Gorsedd – déi jo eng druidesch Formatioun duergestallt huet - jiddweree sech zu senger eegener Relioun bekenne konnt.
An England an Däitschland si bal zur selwechter Zäit, an der Mëtt vun den 1990er Joren, kleng Druidenhaiser mat e puer Memberen an engem selwer ernannten Druid entstanen. Déi hu sech als nei Heede proklaméiert, déi nom ale keltesche Brauch géife liewen. Gläichzäiteg ass de Grondsteen vun der Wikkabeweegung geluecht ginn a vill Fraen hu sech op eemol ëffentlech als Hex z'erkenne ginn. Och déi germanesch an nordesch Variante vum neien Heedentum entstoungen zu där Zäit. De Begrëff "Schaman" ass erëm opgedaucht an eng Hellewull vu Bicher iwwer dës speziell Theemen huet dunn och de Bichermaart reegelrecht iwwerschwemmt. Mam Internet koumen déi éischt Foren, op deene sech déi nei Druiden (Neo-Druiden) an déi nei Heeden ausgetosch an diskutéiert, awer och no alle Reegele vun der Konscht verbal d'Käpp ageschloen hunn.
Pier Luigi Celata
De Pier Luigi Celata, gebuer den 23. Januar 1937 zu Pitigliano, Provënz Grosseto an Italien, ass en italieenesche Geeschtlechen, kathouleschen Äerzbëschof an Diplomat vum Hellege Stull.
Vun 1985 bis 2002 war hien apostouleschen Nuntius fir verschidde Länner:
Den 23. Juli 2012 gouf de Pier Luigi Celata vum Poopst Benoît XVI. als Vize-Camerlengo vun der kathoulescher Kierch genannt. Den 20. Dezember 2014 gouf hie pensionéiert.
Ellen Schwiers
Si ass d'Mamm vun der Schauspillerin Katerina Jacob.
Murder at the Gallop
Ëm wat geet et am Film?
D'Miss Marple mengt de räiche Mr Enderby wier kenges natierlechen Doud gestuerwen si gleeft do hätt een nogehollef. Den Duerfdokter an den Inspekter Craddock sinn net hirer Meenung. Trotzdem decidéiert d'Miss Marple de Fall méi genee z'ënnersichen
Place Count-Basie
Den Numm erënnert un den US-amerikaneschen Jazz-Pianist a -Komponist William James "Count" Basie.
Bernhard Wilhelm Herget
A senger Qualitéit als “maître forestier” war hie vum Mäerz 1840 bis den 1. Januar 1842 Member vun der Régence, wéi d'Regierung deemools geheescht huet.
Kossinzewa
Kossinzewa ass d'weiblech Form vum Familljennumm Kossinzew.
Nadejda Anatoljewna Kossinzewa
Hir aktuell Elo-Zuel läit bei 2576 (Stand: November 2010) an hir maximal erreechte bei 2576 ; domat ass si déi zweetbeschte russesch Schachspillerin an ass op Plaz 5 vun der Fraeweltranglëscht (November 2010) an op Plaz 307 vun der Männerweltranglëscht (November 2010).
Kierch Stadbriedemes
De Patréiner vun der Kierch ass den hellegen Thomas, deem säi Fest den 3. Juli gefeiert gëtt. Zweete Patréiner ass den hellege Valentin.
Neifundland
Mat Neufundland  mengt een:
Théo Loesch
Den Théo Loesch oder Théophile Loesch oder Théodore Loesch genannt Johny Loesch, gebuer den 3. September 1914 a gestuerwen..., war e lëtzebuergesche Foussballspiller.
Artis Dead
Membere waren den Daniel Frantz (Batterie), de Marc Bonert (Gesank, Bass), den Daniel Oliveira Carneiro (Gittar) an de Mauro Fiermonte (Gittar). Si hunn 2008 den Album Le quiproquo du qui verëffentlecht.
British Columbia
Geographie
British Columbia huet méi wéi véier Milliounen Awunner a läit tëscht dem Pazifeschen Ozean an de Rocky Mountains. Am Nordweste vu British Columbia läit Alaska, am Norden d'kanadesch Nordwest-Territoiren a Yukon, am Osten d'Provënz Alberta an am Süden d'US-Bundesstaate Washington, Idaho a Montana. D'Provënz huet eng Fläch vu ronn 945.000 km² an ass domat méi wéi dräimol sou grouss wéi Italien. Hir accidentéiert Küst ass iwwer 27.000 km laang mat déiwe Fjorden a 6.000 Inselen, déi meescht onbewunnt sinn.
IC 399
Den IC 399 ass eng irregulär Galaxis vum Hubble-Typ IAB(s)m am Stärebild Eridanus um Südleche Stärenhimmel. Si läit ronn 180 Mio. Liichtjoer vun eisem Sonnesystem ewech. An optescher Noperschaft läit och déi Interaktiv Galaxis NGC 1741.
Islom Karimov
Liewen
Hie gouf als Kand vun engem usbeekesche Papp an enger tadjikescher Mamm gebuer, mä ass an engem sowjetesche Kannerheem opgewuess. Ofschloss vun der Tashkent State University of Economics mat engem Master Ofschloss.
Gaby Dohm
D'Gaby Dohm, gebuer als Gabriele Helena Anna Dohm den 23. September 1943 zu Salzburg, ass eng däitsch-éisträichesch Schauspillerin.
Himmelsrichtung
Weider Bezeechnungen
Op mëttelalterlechen däitschen Duerstellunge ginn d'Himmelsrichtungen och nom Stand vun der Sonn wéi uschléissend genannt: Dës Bezeechnunge sinn am däitschsproochege Raum zanter dem 20. an 21. Joerhonnert net méi gebräichlech. Dat selwecht gëllt fir déi fréier gebraucht Richtungsangaben Levante (ausser fir spezifesch den Noen Osten) a Ponente (Westen). A munneche slawesche Sproochen hu sech dogéint e puer vun dëse fréiere Bezeechnungen an der wiertlecher Iwwersetzung erhalen.
Moien – Eng Bréck fir eis Sprooch
D'Ziler vum Veräin sinn:
D'Coursë fir Erwuessener hunn de Label de qualité a si vum Service de la formation des adultes vum Educatiounsministère konventionéiert, vun deem de Veräin och subventionéiert gëtt.
Patch-Radio
Radio's Leit vu fréier, déi an der Emissioun gewierdegt goufe waren: de Léon Moulin, Pol Leuck a Pierre Nilles.
Ramadan
De Ramadan (arabesch:رمضان, ramaḍān; "Summerhëtzt") ass de néngte Mount am islamesche Moundkalenner (12 Méint à 29 oder 30 Deeg) an den islamesche Faaschtemount. De Mount virdrun ass de Scha'ban, deen duerno de Schawwal.
Wärend dem Ramadan praktizéieren d'Moslemen ee speziellt Gebiet vu meeschtens 11 Gebietsunitéiten ("Raka") an der Moschee, dat bis zu iwwer enger Stonn dauere kann.
MeToo
Den Hashtag #MeToo gouf schonn 2006 am Kader vun enger Campagne fir d'Stäerkung vun der Empathie ënnert afroamerikanesche Fraen, déi sexuell mëssbraucht gi sinn, vun der Tarana Burke op MySpace gebraucht. D'Burke, déi 2017 en Dokumentarfilm mam Titel Me Too gedréint huet, sot, datt si duerch d'Geschicht vun engem 13 Joer ale Meedchen ugereegt ginn ass, dësen Hashtag ze benotzen.
Chang'e-3
Fir d'Ënnerstëtzung vun der Sond schafft China mat der ESA zesummen, déi hir weltwäit Infrastruktur fir den Empfang vun de Funksignaler zur Dispositioun stellt.
Geoff Eley
De Wee zur Sozialgeschicht
Den Geoff Eley bezeechent sech als 68er, an et waren déi politesch a sozial Changementer an Ëmbréch an de 60er Joren, déi hien a sengem Wonsch bestäerkt hunn, Historiker ze ginn. Den Eley ass staark vum Marxismus markéiert ginn, deen d'Studentebeweegunge vun de 60er Jore beaflosst huet. Seng Affinitéit fir déi marxistesch Iddien huet sech virun allem doduerch entwéckelt, datt hie vun der steifer konservativer Aart a Weis wéi zu Oxford Geschicht geléiert gouf, enttäuscht war. Sou war hien zum Beispill der Meenung datt d'Theorie eng méi wichteg Roll an der Historiographie misst spillen an datt ee sech dofir misst un aneren Disziplinnen orientéieren. Déi marxistesch Approche un d'Geschicht huet et dem Eley erlaabt, d'Evenementer vun 1968 a méi e largen historesche Kontext ze setzen. Doriwwer eraus, war et besonnesch den Usproch, eng Wëssenschaft vun der Gesellschaft ze sinn, déi en un dëser marxistescher Beweegung begeeschtert huet. Geschichtsschreiwung ass a Groussbritannien staark vun der Neier Lénkser beaflosst ginn. Déi war zwar marxistesch markéiert, huet sech awer vum dogmatesche Marxismus ofgehuewen. Doriwwer eraus huet sech déi Nei Lénks och duerch hir Kulturkritik ervirgedoen a sech fir Populärkultur wéi Literatur, Poesie, Musik, Kino an Televisioun intresséiert. Déi Ausriichtung huet den Eley staark beaflosst. An deem Sënn huet den Eley sech besonnesch wärend sengem Studium op der Universitéit vu Sussex, dëser Neier Lénkser zougehéiereg gefillt a sech intensiv mat de westleche Marxisten ausernee gesat.
Kristalltruecht
Als Kristalltruecht (kuerz: Truecht) gëtt an der Mineralogie d'Totalitéit vun där un engem Kristall entwéckelter Kristallfläch bezeechent. Si steet am Géigesaz zum Kristallhabitus, deen d'Gréissteverhältnes zuenee beschreift. Truecht an Habitus erginn zesummen d'Kristallgestalt.
Homophobie
Kampf géint Homophobie
D'American Psychiatric Association (APA) erkennt, datt et Haass géint Homosexueller gëtt, a probéieren Psychiatrien an international Organisatiounen op der Welt dozou ze bréngen homophob Astellungen opzeginn an Homosexueller gläich gutt ze behandelen.
Nilgäns
Etymologie
De Lëtzebuergesche Vernakularnumm Nilgäns ass ofgeleet vum Floss Nil an der egyptescher Heemecht vun dëser Aart, grad ewéi och de laténgeschen Aart-Epitheton aegyptiaca. De Gattungsnumm Alopochen staamt aus dem Griicheschen a bedeit "Fuussegäns", wat sech op déi rout-brong Faarf vun hiren hënneschte Plomme bezitt.
David Niven
Den Niven ass bekannt fir seng Verkierperung, an enger Abberzuel Filmer, vun engem britteschen Gentleman (dacks a Comédiën). 1959 huet hie fir seng Roll a Separate Tables den Oscar als beschte Schauspiller gewonnen.
AVL-CN5
Se fiert zënter dem 3. November 2019 de Weekend – an den Nuechte vu freides op samschdes a vu samschdes op sonndes – all hallef Stonn vum Hamilius aus, wou se Uschloss un déi aner CN-Linnen huet, an déi verschidde Quartiere vun der Stad, absënns Kierchbierg, Weimeschkierch, Millebaach a Rollengergronn.
Veda
Geschichtleches
D'Veda u sech gëllt als vu Weisen "gehéiert" Wëssen (Shruti) a représentéiert déi héchst Autoritéit. Bei de Veden (am méi enke Sënn) geet et ëm Texter, déi ursprénglech mëndlech iwwer Joerhonnerten am Sanskrit a Form vu Lidder a Rezitationen iwwerliwwert an eréischt vum Joerhonnert n. Chr. u schrëftlech erfaasst goufen. Am 19. Joerhonnert hunn Indologe wéi de Max Müller s'a verschidden europäesch Sproochen iwwersat. Déi Iwwersetzunge sinn ënner orthodoxen Hinduen net onëmstridden, well d'Veda als oniwwersetzbar gëllt.
Haupeschkierch zu Wëntreng
Se steet zentral am Duerf tëscht den zwee Stecker vun der Wäistrooss, dem CR152.
Haaptsäit/Artikel vun der Woch
Joer I
Schabloun:AVDW 4
Schabloun:AVDW 5
Schabloun:AVDW 11
Schabloun:AVDW 15
Schabloun:AVDW 18
Schabloun:AVDW 39
Rond-point Gluck
Geschicht
Am August 2017 gouf de westlechen Aarm vum Rond-point un den neie Boulevard de Kockelscheuer ugeschloss; déi direkt Verbindung mat der Rue Gluck besteet zanterhier net méi.
Haaptsäit/Artikel vun der Woch
Joer II
Schabloun:AVDW R13
Schabloun:AVDW R16
Schabloun:AVDW R30
Schabloun:AVDW R35
Schabloun:AVDW R42
Schabloun:AVDW R50
Joer III
Schabloun:AVDW S21
Reste bien, mec!
Reste bien, Mec! ass e lëtzebuergesche Film vum Adolf El Assal aus dem Joer 2009.
Produktioun
Reste Bien, Mec ass den zweete Film vum lëtzebuergesche Regisseur Adolf El Assal. E gouf als sougenannte Guérilla-Film gedréint, ouni grousse Budget an dat nëmmen an e puer Deeg. Tatsächlech hunn d'Dréiaarbechte just vum 1. bis den 12. September 2008 gedauert. Gedréint gouf zu Lëtzebuerg, zu Marseille a Frankräich an zu Amsterdam an Holland.
SG Trier
D'Schachgesellschaft Trier-Süd / Turm Trier 1877, kuerz SG Trier, ass ee vun den eelsten däitsche Schachveräiner deen nach besteet a mat engen 160 Memberen de gréissten am Schachbond Rheinland-Pfalz.
Mikrometeorit
Mikrometeoritte sinn winzeg Meteoritte mat enger Gréisst vun e puer honnert Mikrometer bis zu e puer Millimeter. Mikrometeoritte stinn an enker Bezéiung zum interplanetaresche Stëbs.
Liljen (Blummen)
Et gëtt eng 110 Aarten, dovu sinn der 21 op der Rouder Lëscht.
D'Liljen ass doriwwer eraus e Symbol vun der Joffer Maria, an e Symbol vun der Rengheet.
Nazi
1903 huet de Begrëff d'Membere vum Nationalsozialer Verein bezeechent, enger politescher Partei am Däitsche Keeserräich. Eng vun den éischte Kéieren, bei deenen de Begrëff fir d'Nationalsozialisten am aktuelle Sënn benotzt gouf, war 1923 an zwar vum Kurt Tucholsky.
AVL-CN6
D'AVL-Linn CN6 ass eng vun den Nuetslinnen déi ënner der Bezeechnung City Night Bus vun de Stater Bussen organiséiert ginn.
Distrikt Dietikon
Den Distrikt Dietikon ass en Distrikt am Kanton Zürich an der Schwäiz.
Rangwee
D'Gebaier op der nërdlecher, gerueder Stroossesäit (Nummeren 20 bis 40) gehéieren zum Quartier Bouneweg-Süd an den Deel vum Tunnel bis bei de Rond-point zu Gaasperech vun der Stad Lëtzebuerg. De Rescht vun der Strooss gehéiert zur Uertschaft Houwald an der Gemeng Hesper.
Sébastien van Noyen
De Sébastien (oder Sebasti(a)an) van Noyen vun Utrecht, gebuer ëm 1493 a gestuerwen de 15. Juni 1557, war en hollännesche Militär- a Stadarchitekt.
Hans Küng
Studium
De Küng soll besonnesch reliéis begaabt gewiescht sinn: hie gouf wärend sengem Studium an déi méi héich Forme vum Gebiet agefouert, an hie soll souguer eng gëttlech Presenz gespuert hunn.
Cassini-Huygens
Cassini-Huygens ass eng Missioun mat zwou Raumsonde fir d'Erfuersche vum Planéit Saturn a senge Mounden. De Cassini ass en Orbiter, deen op Bestellung vun der NASA vum Jet Propulsion Laboratory gebaut gouf, fir d'Objeten aus der Saturnëmlafbunn z'ënnersichen. Den Huygens (gebaut vun Aérospatiale op Bestellung vun der ESA) gouf als Lander konzipéiert, dee vum Cassini ofgekoppelt gouf an um Mound Titan gelant ass, fir do d'Atmosphär an d'Uewerfläch z'erfuerschen. Wéinst der dichter Atmosphär vum Mound wier et net méiglech gewiescht, dat vun engem Orbiter aus ze maachen. Un där Missioun war och déi italieenesch Raumfaartagentur ASI bedeelegt.
Entwécklung
Am Zäitraum 1987 bis 1988 ass d'Entwécklung vun der Mariner-Mark-II-Sond weider viru gaangen, wärend an Europa am Kader vum „Horizon 2000“-Programm éischt Studien zu der Titan-Landesond duerchgefouert goufen. D'Landesond ass nom Christiaan Huygens genannt ginn, deen de Mound entdeckt hat an d'Saturnréng als éischte korrekt verstanen hat. Am Joer 1989 goufen d'Mëttele fir d'Entwécklung vun der Mariner Mark II bewëllegt, awer schonn dräi Joer méi spéit goufen d'Ausgabe fir d'Sond vum Kongress begrenzt, soudatt d'CRAF-Missioun gestrach gouf. Duerch d'Astellung vum CRAF-Projet koum sou och dat ganzt Cassini-Projet a Gefor. Doropshin huet den deemolegen Direkter vun der ESA, de Jean-Marie Luton, e Bréif un den Vizepresident vun de Vereenegte Staate vun Amerika Al Gore, an den Aussenminister vun de Vereenegte Staate vun Amerika Warren Christopher an un de Goldin (NASA-Direkter) geschriwwen. Besonnesch huet hien den Allenggank vun den USA an där Ugeleeënheet kritiséiert: Kuerz Zäit méi spéit huet de Goldin d'Weiderféierung vum Projet akzeptéiert. Trotzdeem war d'Missioun 1995 nees eng Kéier an d'Bléckfeld vum United States Senate Committee on Appropriations geroden, deen de Projet astelle wollt. Déi Entscheedung gouf nees zeréckgeholl. Déi eenzel Komponente vun de Sonde goufen 1996 zesummegebaut an éischten Tester ënnerzunn. De Cassini gouf den 21. Abrëll 1997 op Cape Canaveral transportéiert, wou am Summer déi lescht Tester gemaach goufen.
Kategorie
Kategorien steet fir:
Grondstéck
E Grondstéck oder Parzell ass eng raimlech begrenzt Fläch op der Äerduewerfläch, déi enger Persoun oder Organisatioun gehéiert. D'Dimensioune vun engem Grondstéck ginn am Grondbuch vum Kadaster festgehalen, an um Terrain duerch Maarke materialiséiert.
Cassini-Huygens
Fluchsteierung
D'Ausriichtung vun der Sond am Raum gëtt mat véier Reaktiounsrieder virgeholl, déi sech an der Géigend vun den Haapt- a Lagkontrolldreifwierker befannen.
Bruno Jung
Landrat vum Krees Esch
Als Nächstes krut de Jung eng Ernennung als stellvertriedende Landrat vum Krees Esch, wou hie vum Oktober 1941 bis Enn Juni 1944 amtéiert huet. Dono huet hie Lëtzebuerg verlooss an huet als kommissaresche Landrat déi vakant Plaz vum Landrat vum Krees Zell iwwerholl.
Zu Esch ass de Jung de 5. Juli 1944 offiziell verabschit ginn. Zu Zell war hie bis Enn Februar 1945. Nom Krich ass hien op Göttingen gaangen. D'Englänner hunn hien eng Zäit laang am fréiere KZ Hamburg-Neuengamme inhaftéiert, dono awer erëm fräigelooss, well him näischt nogewise konnt ginn, wat strofbar gewiescht wier.
Éierebierger vu Göttingen a Poleemik ëm de Bruno-Jung-Weg
Et war natierlech net de Jung, deen d'Zwangsrekrutéierung agefouert huet. Säi Communiqué, war déi administrativ Konsequenz vun der Verordnung des Chefs der Zivilverwaltung in Luxemburg über die Wehrpflicht in Luxemburg vum 30. August 1942, op déi Lëtzebuerg mat engem Generalstreik am August reagéiert hat. En änleche Communiqué wéi dee vum Jung ass och vu senge Kolleegen aus deenen anere Landkreesser publizéiert ginn. Och do goufe streng Strofen ugedreet, wann ee sech net melle géif. Dat ännert awer näischt drun, datt de Stadrot vu Göttingen de 15. Abrëll 2016 decidéiert huet, dem Bruno-Jung-Weg en aneren Numm ze ginn.
Cassini-Huygens
Imaging Science Subsystem (ISS)
Béid Kamerasystemer benotzen eng Elektronik, déi zimmlech d'selwecht ass. D'Kärstéck bilt e MIL-STD-1750A-Prozessor a generéiert pro Sekonn bis zu 366 kBit un Daten. De stralungsgeschützten CCD-Bildsensor huet eng Opléisung vun 1024×1024 Pixelen an ass empfindlech am Spektrum vun 200 bis 1050 nm. D'UV-Empfindlechkeet gëtt duerch eng dënn Phosphorbeschichtung um Sensor erméiglecht. Pro Pixel ginn Hellegkeetsinformatioune mat 12 Bit erfaasst, woubäi déi zu der Kierzung vun der Datequot och op bis zu aacht Bit erof gerechent ka ginn. D'Beliichtungsdauer ass a 64 Schrëtt vu 0,005 bis 1200 Sekonne ze wielen. Nodeem d'Elektronik d'Bilddaten aus dem jeeweilege Sensor erausgelies huet, ginn déi kompriméiert, fir Späicherplaz an Iwwerdroungsvolumen ze spueren. Heizou gëtt et souwuel verloscht wéi och verloschtfräi Methoden. Déi lescht deelt an de meeschte Fäll d'Bildgréisst, ouni datt d'Qualitéit méi schlecht gëtt. Bei Biller mat villen Detailer hëlt d'Effizienz vum Algorithmus allerdéngs staark of. Déi verloschträicht DCT-Method (Basis vun der JPEG-Kompressioun) erreecht méi héich Kompressiounsquoten, féiert allerdéngs zu däitleche Artefakten a gëtt dofir nëmme ganz rar agesat. Eng weider Kompressiounsmethod ass d'Zesummerechne vu Pixelen. Heibäi kënnen 2×2 oder 4×4 Pixel zu engem eenzegen zesummegefaasst ginn, wat d'Opléisung an domat d'Dateigréisst ëm dat 4- resp. 16-facht reduzéiert.
Visible and Infrared Mapping Spectrometer (VIMS)
Dat am visuelle Beräich schaffend VIMS-V-Instrument huet en Teleskop mat enger Brennwäit vun 143 mm bei engem Duerchmiesser vu 45 mm an engem Siichtfeld vun 1,83 Grad. Den CCD-Sensor besteet aus 256 × 512 Pixelen an ass a 96 Spektren am Beräich vun 0,30 bis 1,05 µm (noen Ultraviolett bis noen Infrarout) empfindlech. Déi siliciumbaséiert Pixelelementer sinn 24 µm² grouss, erreechen e Quantegewënn vun 13 bis 41 Prozent a liwweren jee 12 Bit Hellegkeetsinformatiounen Fir d'Kalibréierung kommen zwou speziell Liichtdioden a Referenzstären zum Asaz.
Déi kollektiv Elektronik benotzt en 80C86-Prozesser fir Dateveraarbechtung, woubäi deen op 64 kByte RAM an 96 kByte PROM zougräife kann. E 4-Mbyte-Puffer tëschespäichert d'Date virun der Iwwerdroung zum Bussystem vum Cassini. D'Bilddate vun de VIMS-Instrumenter kënne sou och verloschtfräi kompriméiert ginn, fir Späicherplaz an Iwwerdroungsvolumen ze spueren. Dobäi kënnt e separaten RISC-Koprozesser vum Typ ADSP 2100 an den Asaz, dee mat 9 MHz gebilt ass an op der Harvard-Architektur baséiert. Fir d'Kompressioun stinn 8 kByte RAM zur Dispositioun, d'Zäitsignal gëtt mat engem 24 MHz Oszillater-Bausteng ausgeléist. De Prozesser brauch 1,76 ms, fir e Spektralkanal ze kompriméieren, woubäi d'Kompressioun meeschtens eng verloschtfräi Dateigréisstenreduktioun ëm dat 2,5- bis 3-facht erreecht. Wéi beim ISS ass och d'Zesummerechne vu Pixele méiglech (konkreet an de Modi 3-zu-1 an 5-zu-1).
Radio Science Subsystem (RSS)
Am Beräich vum S-Band sent Cassini eng héchstabill Drowell a Richtung vum DSN, ouni selwer Signaler z'empfänken. Heibäi gëtt de Sender vun der Kommunikatiounsanlag benotzt, deen d'Drowell mat enger Leeschtung vun zéng Watt ofstralt. Analog gëtt och am X-Band gesent, woubäi och ofgestralte Signaler vum DSN empfaangen an ausgewäert kënne ginn.
Cassini Plasma Spectrometer (CAPS)
D'CAPS méisst den Ionen- an Elektrone-Floss mat de Funktione Mass pro Transport (nëmme fir Ionen) an Energie pro Transport, souwéi den Optreffwénkel vun dësen Deelercher. Et soll primär d'Zesummesetzung vu geluedene Deelercher feststellen, déi aus der Atmosphär vum Titan a Saturn entweechen, souwéi hir Wiesselwiirkunge mat de Magnéitfelder am Saturn-System. Heizou kommen dräi Instrumenter zum Asaz: en Ionen-Massespektrometer (IMS), en Elektrone-Massespektrometer (ELS) an en Ionestral-Spektrometer (IBS), dat déi dräidimensional Vektrodate liwwert. All Instrumenter ginn iwwer eng kollektiv Elektronik ugesteiert, däre Kärstéck zwou bal identesch Leederplacke sinn. Si sinn mat eegenem RAM, ROM an engem 16-Bit-Prozesser vum Typ PACE 1750A ausgeriicht, deen op der Basis vum MIL-STD-1750A schafft. All Miessinstrumenter vum CPAS ginn duerch e Motor stänneg mat ënnerschiddlecher Vitess iwwer e Beräich vun 216° beweegt, wouduerch och d'Ursprongsplaz vun optreffenden Deelercher ermëttelt ka ginn. Dat ganzt System huet e Gewiicht vun 12,5 kg, an huet eng elektresch Leeschtung vu 14,50 Watt a generéiert 8 kBit Date pro Sekonn
Gas Chromatograph and Mass Spectrometer (GCMS)
De GCMS ënnersicht d'Zesummesetzung vun der Atmosphär ënner 170 km a bestëmmt d'Isotopeverhältnes vun den heefegste Gasaarte um Titan. D'Instrument huet e Gewiicht vu 17,3 kg (dat schwéierst vun der ganzer Sond), a brauch 28 bis 79 Watt elektresch Leeschtung a generéiert d'Date mat an der Moyenne 960 Bit pro Sekonn. D'System ass an engem Quadrupol-Massespektrometer an an engem virschaltbare Gaschromatograph opgedeelt.
Schued un der Kommunikatiounsanlag
Bis zum Dezember 2000 goufen ettlech Pläng fir d'Rettung vun der Huygens-Deelmissioun entwéckelt, vun deenen déi meescht drop ofgesinn hunn, fir den Dopplereffekt sou wäit wéi méiglech ze reduzéieren a sou gréisser Deeler vun de Säitebänner an de Frequenzberäich vum Empfänger ze bréngen. Dat géif dann am Endeffet d'Gréisst un auswäertbaren Date klamme loossen. Am Juli 2001 hat ee sech entschloss, d'Fly-by-Héicht vum Cassini beim Titan ze vergréisseren, wouduerch d'Sond manner staark acceleréiertsollt ginn. Dat hat reduzéiert géigeniwwer dem originale Fluchplang déi relativ Vitess zum Huygens, wouduerch d'Frequenzverrécklung duerch den Dopplereffekt verklengert gouf a soumat e méi groussen Deel vum Säiteband mat den Date bannenzeg der Bandbreet vum Empfänger louch. De neie Plang hat an de follgenden zwee Joer eng kontinuéierlech Modifikatioun vun der Fluchbunn erfuedert.
Laanschtfluch beim Phoebe
Mat dem finale Kurskorrektiounsmanöver den 30. Juni 2004 war d'Cassini-Huygens-Sond an en Orbit ëm de Saturn ageschwenkt, woumat d'Primärmissioun vun de Sonde ugefaangen huet. Vill Instrumenter goufe scho vun deem Datum un aktivéiert (déi éischt schonn am Mäerz) an den 12. Juni gouf de Phoebe bei engem Laanschtfluch ënnersicht. D'Sond war dem Mound bis op 2000 km erukoum an hat Biller vun exellenter Qualitéit gemaach. De Phoebe hat sech als alen Himmelskierper presentéiert, deen haaptsächlech aus Äis besteet a bedeckt ass mat enger ettlech honnert Meter décker Schicht aus däischterem Material. D'Uewerfläch vum Phoebe huet eng grouss Zuel vun Aschlagkrateren, wat vun ettleche Fuerscher als Hiwäis gesi gëtt, datt de Mound en Iwwerrescht aus der Genesis vum Sonnesystem vu virun zirka 4,5 Milliarde Joer ass. Munnech Krater hunn en Duerchmiesser vu bis zu 50 km an hunn d'Uewerfläch massiv ëmgewandelt. Duerch d'Rotatioun vum Phoebe konnt déi komplett Uewerfläch erfaasst ginn, woubäi ganz héich Opléisunge bis erof op 12 m pro Pixel erreecht konnte ginn.
Video vun der Landung
Am Eck uewe lénks gëtt de Status vum Huygens hisiichtlech vun de Fallschiermer an dem Hëtzschëld ugewisen, souwéi eng Skala zum Verglach mat engem Mënsch. Ënne lénks gëtt d'Fluchbunn vun der Sond ofgebilt (Bléck vu Süd), souwéi d'Richtunge zum Cassini (blo) an der Sonn (rout). Weider ass eng Skala vum Mount Everest ofgebilt. Am Eck riets ënne ginn d'Bléckrichtung zum Cassini (blo), zu der Sonn (rout) an der säitlech kuckender Kamera (SRI, gréng) ugezeechent. Uewe riets ass eng UTC-Auer an e Missiouns-Timer.
Mixer
De Begrëff Mixer huet e puer Bedeitungen:
Cassini-Huygens
Missiounsverlaf 2007
Eng méiglech Erklärung fir d'Geysire um Enceladus goufen den 12. Mäerz publizéiert. Déi fir hir Entwécklung gebrauchte Wäermt soll vu verhältnesméisseg kuerzliewege radioaktive Isotope vun Aluminium an Eisen staamen, déi de Kär vum Mound scho kuerz no senger Genesis virun ettleche Milliarde Joer staark opgehëtzt sollten hunn. Spéider sollen dann laanglieweg radioaktiv Elementer an déi enorm Gezäitekraafte vum Saturn de Kär waarm a flësseg gehalen hunn. Dat gëtt duerch de Fond vu Molekülle aus de Fontäne gestëtzt, déi nëmme bei héije Temperature (bis 577 °C) entstoe kënnen. Dee Modell (allgemeng als "hot start" bezeechent) a Miessunge vum der Cassini weise weider op flëssegt Waasser a vill organesch Verbindungen ënner der Mounduewerfläch, déi doduerch och Liewen ophuele kéint.
Den 12. Dezember gouf matgedeelt, datt dem Saturn seng Reng warscheinlech bill méi al sinn wéi bis elo ugeholl gouf. Fréier Observatiounen duerch den Hubble-Weltraumteleskop a vun de Voyager-Sonde loossen op eng Genesis vu virun zirka 100 Milliounn Joer schléissen, wärend Miessunge mat de Cassini-Instrumenter drop hiweisen, datt d'Reng ongeféier 4,5 Milliarde Joer al sinn. Et konnt och eng Form vun Recycling an de Réng observéiert ginn: Géigewäerteg kleng Mounde ginn ëmmer weider zerluecht a stelle sou Material fir d'Réng bereet, wou sech dat da nees zesummeklompt an nei Mounde formt.
Missiounsverlaf 2009
De 24. Juni gouf bekannt gemaach, datt ee mat deem an Däitschland entwéckelten Cosmic Dust Analyzer d'Element Natrium am E-Rank vum Saturn fonnt huet. Well d'Rankmaterial (primär Waasseräis) vu Geysire vum Enceladus staamt, konnten ettlech Réckschlëss op him sengem Banneliewe gezu ginn. Aktuell geet een dovun aus, datt op d'mannst Kaverne mat flëssegem Waasser ënner senger Uewerfläch existéieren. Nëmmen esou kéint déi enorm Gréisst un detektéiertem Natrium erkläert ginn, well déi duerch direkt Sublimatioun net méiglech wier. Et muss also duerch luest Auswäsche mat flëssegem Waasser aus dem Fielsgesteng vum Mound geléist gi sinn. Des Weider goufen och Carbonate (ë. a. Soda) am Rankmaterial nogewisen, wat d'Hypothees vun engem globalen Ozean ënner der Enceladusuewerfläch stëtzt, well déi vun entspriechende Modeller virausgesot gouf. Duerch de liicht baseschen pH-Wäert vun der Léisung bestinn ausserdeem gënschteg Bedingunge fir d'Entstoe vu Virleeferstoffer am flëssege Waasser. Vun engem anere Fuerscherteam vun der Missioun gëtt allerdéngs ze bedenken, datt bei direkte Miessunge vum ausgestoussene Enceladusmaterial bis elo nach keng Salzer fonnt goufen. Dat deit dorop hin, datt d'Natrium net iwwer déi periodesch ausbriechend Geysire, mä duerch lues, kleng a stabil Austrëttsëffnungen entwäichen.
Den 22. Juli goufen d'Fuerschungsresultater publizéiert, déi d'Theorie vu flëssegem Waasser ënner der Uewerfläch vum Enceladus stëtzen. Konkreet gouf wärend dem Laanschtfluch den 8. Oktober 2008 mat dem INMS-Instrument eendeiteg Ammonium an den Äis-/Waasserjets vum Mound nogewisen. Ammonium gëtt ënner anerem als staarkt Gefréierschutzmëttel agesat, soudatt mat him versate Waasser bei Temperature bis erof op 176 Kelvin flësseg bleift. Well un den "tiger stripes" Temperature vun 180 K a méi gemooss goufen, ass also flëssegt Waasser ënner der Uewerfläch nees méi warscheinlech ginn.
Missiounsverlaf 2010
De 14. Abrëll hat d'NASA den éischte Video vu Blëtzer op engem anere Planéit (Saturn) publizéiert. Déi Fotoë ware bis zu deem Zäitpunkt net méiglech, well de Planéit selwer op der Nuetsäit ze hell war duerch d'Réng déi vill Liicht reflektéiert hunn. Wàinst der aktueller Stellung vum Planéit zu der Sonn hat déi Reflexioun awer däitlech ofgeholl, soudatt Blëtzer elo och optesch ze gesi waren. Bei de Miessunge gouf festgestallt, datt d'Blëtzer op maqnnst esou staark sinn, wéi déi gréissten op eiser Äerd. D'Stierm, an deene si entstinn, sinn zwar relativ rar (op der ganzer Uewerfläch meeschtens nëmmen eer zur selwechter Zäit), kënnen allerdéngs e puer Méint undaueren.
Société royale grand-ducale des chemins de fer Guillaume-Luxembourg
D'Société royale grand-ducale des chemins de fer Guillaume-Luxembourg (och: Compagnie Guillaume-Luxembourg oder einfach Guillaume-Luxembourg, resp. GL) war eng lëtzebuergesch Aktiegesellschaft mat franséischem Kapital, déi den 2. Mäerz 1857 gegrënnt gouf, fir d'Konzessioune vun den Eisebunnslinnen z'iwwerhuelen, déi de Lëtzebuerger Staat 1855 ausgeschriwwen hat. .
Berend
Berend ass de Familljennumm vu follgende Persounen:
Yves Olinger
Den Yves Olinger, gebuer de 5. Juli 1978, ass e fréiere lëtzebuergesche Badmintonspiller , -trainer , a kathoulesche Geeschtlechen.
Man Walking Around a Corner
Dëst Experiment mat engem beweegte Bild war offensichtlech net erfollegräich. Am nächste Joer huet de Le Prince Single-Lens Camera MkII erfonnt an huet och den éischte richtege Film op der Welt, Roundhay Garden Scene mat dëser neier Filmkamera gefilmt.
Rimm (Gezei)
Um Rimm ass eng Block mat där een de Rimm fixéiert a méi oder manner enk mécht. Meescht ass de Band aus festem a resistente Material, wéi zum Beispill Lieder, an d'Block aus Metall.
Canton de Sedan-3
De Canton de Sedan-3 ass eng franséisch administrativ Andeelung am Arrondissement Sedan am Departement Ardennes an der Regioun Grand Est.
Hellenismus
D'Period vun den Diadochen (323-281 v. Chr.)
Den Alexander de Groussen hat kee wierklechen Nofollger hannerlooss, dee seng Plaz konnt anhuelen, a virun allem keen, dee sech géint d'Diadoche behaapte konnt, Offizéier vu senge Campagnen déi sech 40 Joer laang ëm d'Ierfschaft gestridden hunn. D'Kricher tëscht dem Perdikkas, dem Ptolemaios, dem Kassander, dem Lysimachos, dem Antigonos an dem Seleukos, fir nëmmen déi wichtegst z'ernimmen, déi bis 281 v. Chr. gedauert hunn, hunn d'Famill vum Alexander verschwanne gelooss, an d'Räich gesprengt. Den Antigonos, alen Offizéier dee vague mat der kinneklecher makedonescher Famill verwandt war, hat et bal geschafft, d'Räich nees opzebauen, mä eng Koalitioun vu senge Rivalen huet hie bei der Schluecht vun Ipsos 301 v. Chr. geschloen.
D'Réimer an d'politescht Enn vun der hellenistescher Welt
Um Enn vum 3. Joerhonnert ass d'Magna Graecia - Süditalien a Sizilien - no bal engem Joerhonnert vu Kämpf, sief et duerch de Pyrrhos oder duerch d'Punesch Kricher, ënner réimesch Dominatioun gefall. Et huet allerdéngs nach bis zum Ufank vum 2. Joerhonnert gedauert, bis Roum wierklech am Orient agegraff huet. An enger éischter Zäit hunn d'Réimer militäresch d'Antigoniden a virun allem den Antiochos III. - déi lescht grouss politesch Figur ënner den hellenisteschen Herrscher virum Mithridates VI. an der Kleopatra - ënner hir Fuchtel bruecht. An engem laangen a luese Prozess, dee bal zwee Joerhonnerte laang gedauert huet, konnt Roum mat der Hëllef vun de Poleis an dem Kinnekräich vu Pergamon d'ëstlecht Mëttelmier u sech rappen. Dëse leschten Akt bei der Eruewerung war de Sträit tëscht dem Octavian an dem Marcus Antonius, dee mat der leschter Herrscherin vun Egypten, der Kleopatra VII., alliéiert war, a geschloe gouf. D'Kleopatra huet sech 30 v. Chr. d'Liewe geholl.
D'hellenistescht Kinnekräich, eng absolut Monarchie
An dëser Monarchie gouf et keng kloer Ierfschaftsreegelen, a sou koum et dacks zu Streidereien an Ermuerdungen, wa méi wéi een Ierwen a Fro komm ass. Et gouf och keng fundamental Gesetzer oder Texter, déi d'Muecht vum Kinnek reglementéiert hunn. Alles koum vum Kinnek, a besonnesch d'Gesetzer huet hie selwer opgestallt. Dësen absolutten a perséinleche Charakter vun der hellenistescher Monarchie war gläichzäiteg d'Stäerkt an d'Schwächt vun dëse Kinnekräicher, well et extreem vun der Perséinlechkeet vum Herrscher selwer ofgehaangen huet. Sou war et och wichteg, bis op Makedonien, wou d'Monarchie eng al Institutioun war, fir sech Ideologien opzebauen, fir d'Dominatioun vu makedoneschen a griicheschen Dynastien iwwer Vëlker, déi näischt mat dëser Zivilisatioun ze dinn haten, ze rechtfertegen. D'Lagide goufen zu Pharaonen an den Ae vun den Egypter, a ware sou gescheit, sech mam Klerus duerch grouss Spenden un d'Tempele guttzehalen.
Gérard Thill
De Gérard Thill, gebuer den 13. Mäerz 1925 zu Brühl, ass e lëtzebuergesche Professer, Archeolog, Historiker, Auteur a Muséesdirekter a. D.